Šiaulių gidas

Žolinė Šiaulių universiteto Botanikos sode
2016-08-15 11:00 (Europe/Moscow) | Šiaulių universiteto Botanikos sodas
Pirmadienį (rugpjūčio 15 d.) 10.30 val. į Šiaulių universiteto Botanikos sode (Paitaičių g. 4) vyks Žolinės šventė.
Juk Žolinė tai ne tik derliaus brandos šventė, atsisveikinimo su želmenimis ir gėlėmis diena, bet ir Švenčiausiosios Mergelės Marijos ėmimo į dangų diena. Prisirinkite gražiausių laukų gėlelių, vaistažolių, kartu padėkokime Žemei už derlių ir grožį, pašventinkime žolynų puokštę.
Šventės metu galėsite įsigyti šviežio medaus, saldainių, duonos, mėsos, sūrių gaminių, tautodailės dirbinių, dekoratyvinių augalų ir vaismedžių.
Jus džiugins kolektyvų „Vaiguva“, „Salduvė“, „Retro“, „Rugelis“, RO KO KO solisčių, „Spalvų muzika“ orkestro ir kitų atlikėjų muzika.
Renginys nemokamas!

Žolinės vakaronė Žaliūkių malūnininko sodyboje
2016-08-15 17:00 (Europe/Moscow) | Žaliūkių vėjo malūnas
17 val. Žaliūkių malūnininko sodyboje (Architektų g. 73, Šiauliai) vyks liaudiška Žolinės vakaronė.
Susirinkusių į svarbiausią vasaros derliaus ir rugiapjūtės pabaigos šventę lauks šventinės Žolinės apeigos, šviežiai kepta ruginė duona, smagi muzika, dainos, šokiai ir įvairios pramogos. Dalyvaus Žemaitijos nacionalinio parko folkloro ansamblis ,,Platelē“ (vad. Aivaras Alminas) ir Šiaulių r. savivaldybės kultūros centro Raudėnų filialo ir Raudėnų mokyklos jungtinis folkloro ansamblis „Gerviki“.
Įėjimas – 0,50 Eur. Vaikams iki 7 metų šventė nemokama.

NEMOKAMA PASKAITA apie natūralų kūdikių maitinimą
2016-08-18 14:00 (Europe/Moscow) | Šiaulių miesto visuomenės sveikatos biure (Varpo g. 9, III a. salė)
Rugpjūčio 18 d. 14.00 val. Šiaulių miesto visuomenės sveikatos biure (Varpo g. 9, III a. salė) natūralaus maitinimo specialistė Natalja Bartkevičienė suteiks jums pagrindinių žinių bei atsakys į dažniausiai kylančius klausimus apie žindymą.
Noras maitinti kūdikį savo pienu, įsitikinimas, kad galite ir sugebate tai daryti, padės jums ilgai ir sėkmingai maitinti krūtimi.

Populiarią muziką groja atlikėjas VALERIJUS
2016-08-18 20:00 (Europe/Moscow) | „Juonė pastuogė”
Vakarėlis vyks muzikinio klubo – smuklės „Juonė pastuogė“ vasaros koncertų kiemelyje, kur šokių aikštelė po stogu, o esant vėsesniam orui įjungiami šildytuvai. Mums nebaisus nei lietus, nei šaltas oras…

Vakaras šiauliečių šeimoms
2016-08-26 18:00 (Europe/Moscow) | Talkšos pakrantė
Ką veiksi rugpjūčio 26 dienos vakarą? Tik nesakyk, kad tai bus eilinis ir nuobodus pasisėdėjimas prie televizoriaus su šeima?! Krutink kaulus, apsiauk batus ir ATEIK su savo ŠEIMA prie lapės (Talkšos ežero pakrantėje) rugpjūčio 26 dieną 18 val. Čia JŪSŲ LAUKS BEPROTIŠKOS LINKMYBĖS SU JCI ŠIAULIAIS – išmėginsime savo jėgas žaisdami kiemo smiginį, bokštą, gyvatėlę, tvisterį, spalvotąją žiedų gaudyklę, mėtykite žiedussutelksime visas protingiausias ląsteles ir sužaisime juodąjį domino, šaškėmis-šachmatais. Laukiame JŪSŲ su puikia nuotaika!
KAS – „JCI Šiauliai“ – šiauliečių šeimoms
KUR – Talkšos ežero pakrantėje
KADA – rugpjūčio 26 d. 18 val.
KODĖL – nes norime išjungti televizorių ir žaisti lauko žaidimus!

Ekskursija „ŠIAULIAI - PASAULIO BAMBA?“
2016-08-26 18:00 - 2016-08-27 21:00 (Europe/Moscow)
PASTEBĖJOTE, KAD ŠIAULIUOSE TELPA VISAS PASAULIS: nuo Egipto, Graikijos iki Kaukazo ir Kinijos? Ką galvojate apie pasaulio miestais pavadintus Šiaulių prekybos centrus? Ar Jums žinomi visi Šiaulių miesto teritorijų buvę ir esami pavadinimai? Apie kokias lankytinas Šiaulių vietas kalba pasaulis? Kas kelia „audras“ Šiauliuose? „Palaužykim ietis“! Jeigu žinote, užsiregistruokite į ekskursiją ir padiskutuokite. Jeigu ne, užsiregistruokite ir sužinokite.

Į intriguojančią ekskursiją „Šiauliai – pasaulio bamba?“ autobusu kviečiame „Šiaulių naktų 2016“ metu rugpjūčio 26 d. 18.00 val. ir 21.00 val. Taip pat rugpjūčio 27 d. 18.00 val. ir 21.00 val.

Ekskursiją ves aukščiausios kategorijos gidas Alfonsas ZALESKIS. Jam „padės“ 3 „ekspertai“: menotyrininkas, tautos atstovas, politikas.

Ekskursijos pradžia – nuo automobilių aikštelės Varpo g. prie Santuokų rūmų.
IŠANKSTINĖ REGISTRACIJA Šiaulių turizmo informacijos centre (Vilniaus g. 213), tel. (841) 523 110 arba el. paštu: tic@siauliai.lt. Registracija patvirtinama tik užmokėjus pinigus. Ekskursijos kaina asm. – 4 eur.

Bardų festivalis Naisiuose
2016-08-26 19:00 (Europe/Moscow) | Naisių kultūros rūmai – lauko scena
Visą vasarą Naisiuose tęsiasi ilgiausias Lietuvoje Bardų festivalis.
Šį penktadienį koncertuoja grupė Delčia, – Mantė Baranauskaitė, Valerijus Šerelis, Andrius Almanis.
Tai priešpaskutinis vasaros koncertas. Užsukite!

Šiaulių naktys
2016-08-26 19:00 - 2016-08-27 23:00 (Europe/Moscow)
Visa programa čia. Kai kurie įdomiausi akcentai:
Penktadienį
17.30 val. Šokių sūkurys su Šiaulių Lindy Hop bendruomene (Prie „Žiburio” knygyno)
18.00 – 18.40 val. „Šiaulių naktų” atidarymas su motorizuota kolona. (Gaidžio laikrodžio aikštė)
20.00 val. 1-osios Šiaulių aukštakulnių bėgimo varžybos (Prie „Batas fashion”, Vilniaus g. 237)
Penktadienį ir šeštadienį
18.30 val. Muzikuojantys stogai. „Šiaulių naktų” vėliavos pakėlimas. (Varpo ir Vilniaus gatvių sankryža, žiūrėti aukštyn).
Šeštadienį
22.00 val. Šviečiančio žmogaus paradas bulvaru nuo Kaštonų alėjos iki Auksinio berniuko.

**********************
Pirmą kartą projekte „Šiaulių naktys“ dalyvaus ir Biblioteka!
Rugpjūčio 26 d. Šiaulių apskrities Povilo Višinskio viešoji biblioteka bus atvira iki vidurnakčio.
19 val. susitikimas su rašytoju, kultūristu, asmeniniu treneriu Andriumi Pauliukevičiumi.

19 val. rašytojos Urtės Uliūnės pokalbis su vaikais, bei pasakų apie tarakonus, ir svirplius skaitymas. Vaikų literatūros skyriuje laukia dideli šnypščiantys madagaskaro tarakonai ir naminiai svirpliai.
21-24 val. kviečiame atrasti kitokią, įdomią biblioteką žaidimu „Linksma biblioteka“. Įvykdžiusiųjų užduotis laukia prizai.
21-23 val. kūrybinėse dirbtuvėse kartu su dailininke Lolita PutramentieneBraza susikurkite ekslibrisą sau.
21-22 val. Amerikos skaitykloje dalyvaukite viktorinoje „The Great American State Quiz”.
21-22.30 val. ir 22.30 24 val. Kino salėje 3D filmų peržiūra visai šeimai.
19-24 val. išmanioje erdvėje išbandykite inovatyvias technologijas (robotų varžybos, robotas žaislas BB8, 3 D spausdintuvas, iPAD planšetės, OR kodai, linksma literatūrinė viktorina).
Jaunimo erdvėje laukia stalo žaidimai, žaidimų konsolė xbox.
Knygų viktorinos šeimoms ir interaktyvios užduotys vaikams.
Kviečiame išbandyti savo balsus KARAOKĖ.
Užmaršius skaitytojus kviečiame grąžinti knygas be delspinigių!
Iki vidurnakčio vaišinsime arbata su pyragu.
*****************************************************
Rugpjūčio 26 d. 17:30 val. kviečiame visus sudalyvauti „Retro“ fotosesijoje šalia „Žiburio“ knygyno, 18:00 val. pėsčiųjų bulvare įsisukti į šokių sūkurį su Šiaulių Lindyhopo šokėjais. O pačių išmintingiausių 20 val. lauksime saldainių fabriko „Rūta“ kavinėje, kur galėsite patikrinti savo jėgas protmūšyje „Saldumynai ir tarpukario dvasia“.

*****************************************************

Šiaulių „Aušros“ muziejaus padalinių darbo laikas „Šiaulių naktų” metu:
Rugpjūčio 26 d., penktadienį:
Chaimo Frenkelio vila (Vilniaus g. 74, Šiauliai) 18–19 val. (1 Eur)*,
Dviračių muziejus (Vilniaus g. 139) 18–23 val. (1 Eur)*,
Radijo ir televizijos muziejus (Vilniaus g. 174) 17–23 val. (0,50 Eur)*,
Fotografijos muziejus (Vilniaus g. 140) 18–23 val. (1 Eur)*.
21 val. grupės „Mannazz“ koncertas Fotografijos muziejaus stogo terasoje. (3 Eur).

Rugpjūčio 27 d., šeštadienį:
Chaimo Frenkelio vila (Vilniaus g. 74, Šiauliai) 17–20 val. (lankymas –1 Eur)*,
Dviračių muziejus (Vilniaus g. 139) 17–20 val. (lankymas –1 Eur)*,
Radijo ir televizijos muziejus (Vilniaus g. 174) 17–20 val. (lankymas – 0,50 Eur)*,
Fotografijos muziejus (Vilniaus g. 140) 17–20 val. (1 Eur)*.
*Nuolaidos netaikomos. Vaikai iki 12 metų muziejus lanko nemokamai.
*****************************************************

Geležinkelininkų diena
2016-08-27 10:00 - 14:00 (Europe/Moscow) | Šiaulių Geležinkelio stotis
Programoje:

naujų traukinių, vagonų, lokomotyvų ir dar nematytų riedmenų paroda;

pučiamųjų orkestro „Saulė“ koncertas;

geležinkelininkų mankšta;

mugė;

žaidimai ir pramogos;

įvairūs žaidimai, loterijos ir dovanos;

pramogos ir firminiai suvenyrai;

kraujo donorystės akcija;

gera nuotaika ir įdomiai praleistas laikas.

Groja grupė KAROLIS GYVAI
2016-08-27 20:00 (Europe/Moscow) | „Juonė pastuogė”
„Grupė Karolis gyvai“ – tai daugybės konkursų, talentų šou ir žymiausios kapelos lietuvoje „Ventukai“ dalyvio Karolio Akulavičiaus suburtas profesionalių muzikantų kolektyvas, atliekantis išskirtinai laiko patikrintus lietuviškos ir užsienietiškos muzikos kūrinius. Per daugiau nei tris gyvavimo metus muzikantai koncertavo ne tik didžiųjų Lietuvos miestų scenose, tačiau noriai dalyvaudavo ir privačiuose vakarėliuose, vestuvėse, labdaros renginiuose. Lankstus ir nuolat atnaujinamas repertuaras bei galimybė atlikti savo pasirinktus kūrinius kartu su muzikantais – tai prioritetinės savybės, sukuriančios Jūsų šventei ypatingą nuotaiką.

Drakono valčių lenktynės Talkšos regatoje
2016-08-28 11:00 (Europe/Moscow) | Talkšos pakrantė
Renginio programa:

nuo 9 val. iki 10 val. treniruotės komandoms, kurios nespėjo pasiruošti varžyboms

nuo 10 val. iki 11 val. komandų registravimas, apšilimas
11 val. Festivalio atidarymas, burtų traukimas. Burtus traukia komandų kapitonai
11:30 val. pirmas startas

Visų dalyvių laukia atminimo dovanos. Varžybų nugalėtojai bus apdovanoti medaliais ir taurėmis.

Nemokama popietė moksliukams ir vaikučiams
2016-09-01 13:00 (Europe/Moscow) | „Juonė pastuogė”
Popietė vyks muzikinio klubo – smuklės „Juonė pastuogė“ vasaros koncertų kiemelyje, kur šokių aikštelė po stogu, o esant vėsesniam orui įjungiami šildytuvai. Mums nebaisus nei lietus, nei šaltas oras…
Vaikučius linksmins „Mažųjų princų“ personažas, speciali žaidimų aikštelė ir šventinis valgiaraštis vaikams.

Big Band Festival Šiauliai 2016
2016-09-09 18:00 - 2016-09-10 18:00 (Europe/Moscow) | Talkšos pakrantė
RUGSĖJO 9 D.
18:30-19:15 KAUNO BIGBENDAS (LT)
solistė Vilija Matačiūnaitė
vadovas Vaidas Andriuškevičius
dirigentas Petras Tadaras
19:30-20:15 UNO JAZZ ENSEMBLE (JAV)
solistė Emily Boganowski meno
vadovas ir dirigentas dr. Pete Madsen
20:30-21:15 LATVIJOS RADIJO BIGBENDAS (LV)
solistas Ralfs Eilands
meno vadovas ir dirigentas Kārlis Vanags
21:30-22:15 JELGAVOS BIGBENDAS (LV)
solistė Ieva Kerēvica
meno vadovas ir dirigentas Raitis Ašmanis
Festivalio vedėjas – Darius Užkuraitis

RUGSĖJO 10 D.
15:00-15:45 ŠIAULIŲ BIGBENDAS (LT)
solistas Daumants Kalniņš
meno vadovas ir dirigentas Raitis Ašmanis
16:00-16:45 VARŠUVOS AKADEMINIS BIGBENDAS (PL)
solistas Łukasz Lipski
meno vadovas ir dirigentas Piotr Kostrzewa
17:00-17:45 HESENO VALSTYBINIS JAUNIMO DŽIAZO ORKESTRAS „KICKS & STICKS” IR DŽIAZO VOKALO ANSAMBLIS „KICKS & STICKS VOICES” (DE)
meno vadovas ir dirigentas Wolfgang Diefenbach
Koncertas remiamas Heseno valstybinės aukštojo mokslo, mokslinių tyrimų ir meno ministerijos

Aleksandro Makejevo koncertas
2016-09-09 20:00 (Europe/Moscow) | „Juonė pastuogė”
Muzikinė programa – MANO KELIAS 25, Muzikos Kronikos 1991 – 2016.
Dainų autorius ir atlikėjas Aleksandras Makejevas kartu su muzikantų grupe kviečia jus keliauti po jo dainų pasaulį.
Išgirsite laiko patikrintas bei pamėgtas dainas, taip pat ir naujus kūrinius. Skambės “Miražas” ir “ Tėvelis”, “ Menininkas” ir “ Tas ilgas kelias namo…”. Gera nuotaika, nuoširdumas ir taiklus humoras- visa tai laukia koncerto žiūrovų.

Koncertas "Muzika kaip kinas"
2016-09-10 21:00 (Europe/Moscow) | Talkšos pakrantė
Skambės muzika iš Kino aukso fondo:
„Gražuolė”
„Skrydis per Atlantą”
„Niekas nenorėjo mirti”
„Jausmai”
„Mano vaikystės ruduo”
„Džiazas”
„Adomas nori būti žmogumi”
„Moteris ir keturi jos vyrai”
„Paskutinė atostogų diena” ir kt.

Akcija "Visa Lietuva šoka"
2016-09-16 18:00 (Europe/Moscow) | Prie Dailės galerijos
Kviečiame visus pašokti, padūkti, pabendrauti, save parodyti ir į kitus pasižiūrėti.
Vakaras žada būti gražus.

Spektaklis „KOMIVOJAŽIERIAUS MIRTIS“
2016-09-17 18:00 (Europe/Helsinki) | Valstybinis Šiaulių dramos teatras, Tilžės g. 155, Šiauliai, 76297, Lietuva
Dviejų dalių melo drama
(kai kurie privatūs dviejų veiksmų pokalbiai ir rekviem)
Režisierius – Arvydas Lebeliūnas
Scenografas – Marijus Jacovskis
Kostiumų dailininkė – Aleksandra Jacovskytė
Kompozitorius – Saulius Šiaučiulis
Iš anglų k. vertė M. Melėnas, B. Puodžiukaitis

VAIDINA:
Vilis Lomenas – Antanas Venckus
Linda – Jūratė Budriūnaitė
Bifas – Aidas Matutis
Hepis – Anicetas Gendvilas
Benas – Juozas Žibūda
Čarlis – Juozas Bindokas
Bernardas – Aurimas Žvinys
Dženė – Danguolė Petraitytė
Hovardas Vagneris – Rolandas Dovydaitis
Stenlis – Romanas Dudnikas
Mis Forsait – Monika Šaltytė
Leta – Eglė Stanišauskaitė
Moteris – Inga Norkutė

Arturas Mileris (Arthur Miller, 1915–2005) – JAV dramaturgas, eseistas, abstrakčiojo realizmo socialinės šeimos dramos kūrėjas.
„Komivojažieriaus mirtis“ (Death of a Salesman) – vieno garsiausių XX amžiaus Amerikos dramaturgų Arturo Milerio (Arthur Miller) pjesė, laikoma XX amžiaus dramaturgijos klasika. Dramoje per brandaus žmogaus gyvenimo vertės ir kainos suvokimą bei jauno žmogaus ieškojimų krizę ir bandymus įgyvendinti tėvo svajones atskleidžiamos tiesos ir melo, kaltės ir atsakomybės problemos. Arturas Mileris eksperimentavo su dramos forma: realybę supynė su pagrindinio personažo Vilio Lomeno pasąmonės vaizdais, į siužetą įterpė prisiminimų fragmentus, scenos erdvę ir laiką skaidė į praeities ir dabarties erdves. 1949 metais parašyta drama autoriui pelnė Pulicerio (Pulitzer) premiją.
Po pasaulinės pjesės šlovės ją atrado ir Lietuvos režisieriai, statę ją įvairiuose šalies teatruose kas dešimt metų: 1956 m. – Lietuvos nacionaliniame dramos teatre, 1968 m. – Panevėžio Juozo Miltinio dramos teatre ir 1997 m. – Jaunimo teatre. Pastaraisiais dešimtmečiais ši socialinės dramaturgijos pjesė teatralams nepasirodė aktuali. Valstybiniame Šiaulių dramos teatre „Komivojažieriaus mirtį“ statantis režisierius Arvydas Lebeliūnas įsitikinęs, kad ši pjesė mums aktuali, o dabar – ypač. „Šiuolaikiniame ekonominiame bėgime žmogus, ieškodamas būdo išsilaikyti, praranda vertybes, šeimą, net save patį. „Komivojažieriaus mirtis“ – tai šeimos išlikimo istorija. Viskas tarsi daroma dėl šeimos, o pasirodo, kad tas nepaliaujamas bėgimas, tas aukojimasis ir aukojimas virsta šeimos susvetimėjimo tragedija“, – sako režisierius.
Drama „Komivojažieriaus mirtis“ Valstybiniame Šiaulių dramos teatre statoma 2015-aisais, kai pasaulis mini žymiojo dramaturgo Arturo Milerio 100-ąsias gimimo ir 10-ąsias mirties metines.

Spektaklio trukmė – 2 val. 50 min.

Monika Linkytė su grupe
2016-09-21 19:00 (Europe/Moscow) | Šiaulių arena
Šiai, už šviesių plaukų ir didelių akių besislepiančiai užsispyrusiai žemaitei, pristatyti daug žodžių nereikia. Beveik visi šalyje ją matė Eurovizijoje, kartu su Lietuvos merginų numylėtiniu Vaidu Baumila, nustebusiom akim stebėjo kaip „Po Dangum” „prisuko” beveik 12 mln. peržiūrų „YouTube” ir tyliai stebėjosi, o gal net baltai pavydėjo uždirbtos sėkmės.
1992 m. gimusią, iš Gargždų kilusią atlikėją nuo pat gimimo lydėjo muzika – būdama maža ji svajojo šokti, tad nesulaukus ketverių mama mergaitę nuvedė i šokių studiją. Vis dėlto vos pradėjusi skambinti fortepijonu, Monika suprato, kad muzika jai yra svarbiau už viską. Galiausiai M. Linkytė pradėjo mokytis vokalo paslapčių – tuomet ir suprato, jog nori sieti savo gyvenimą su dainavimu.

Komedija „Vyras po padu“
2016-09-22 18:00 (Europe/Helsinki) | Šiaulių kultūros centras
Režisierius – Kostas Smoriginas
Sena meilė nerūdija. Be to, ji yra dar ir akla. Visiškai akla! Todėl atleidžia viską. Teatro komedijų meistro Miro Gavrano pjesė pasakoja apie tokią meilę, kurios neįveikė nei pilka kasdienybė, nei visuomenės pasmerkimas, nei išdavystė.
Po 20 metų santuokos Anai, geografijos mokytojai, kaip ir daugeliui moterų, ėmė atrodyti, kad tas jos vyras – tikras nevykėlis… Tačiau tai nebuvo blogiausia, kas galėjo nutikti. Anai, moteriai pačiam žavesy, teko išgyventi ne tik nusivylimą santuokiniu, bet irviešą pažeminimą – jos Ivo, visą gyvenimą plušėjusį už grašius, skandalingai pasodina į kalėjimą už banko apiplėšimą!
Ir vos tik Ana susitvarko subyrėjusį gyvenimą, atrasdama ramybę savo antrojo vyro Marko, šaunaus mokyklos direktoriaus, glėbyje, paaiškėja teisėsaugos klaida: Ivo, nieko nelaukęs, grįžta namo – pas savo buvusią žmoną ir jos naująjį vyrą…
Painiava šiuose namuose, atrodo, neišvengiama, o Ivo dar ir susiranda naują simpatiją – žaviąją gydytoją Mariją. Ar įmanoma atleisti išdavystę ir susigrąžinti prarastą pasitikėjimą? Ar įmanoma nubraukti nusivylimą ir pasilikti tik šviesius jausmus? Ar įmanoma užsimerkti,mylimojo akyse matant degančią aistrą trečiam žmogui? Ne, ne viskas yra įmanoma. Tačiau moterys – Ana ir Marija – ras sprendimą.
„Domino“ teatro žiūrovai jau yra pažįstami su dramaturgo Miro Gavrano kūryba – pagal jo pjesę pastatytas spektaklis „Mano žmonos vyras“ jau beveik 6 metus yra vienas žiūrimiausių spektaklių. Šio kroatų rašytojo kūriniai išversti į 35 kalbas, o spektakliai pagal M. Gavrano pjeses pastatyti daugiau negu 200 pasaulio teatrų. Pagal „Vyras po padu“ pjesę, adaptavus ją kinui, Lietuvoje pastatytas filmas „Kaip pavogti žmoną“.

Spektaklis "Valentinų diena"
2016-09-23 18:00 (Europe/Moscow) | Šiaulių dramos teatras
Vienos dalies tragi-melo-komedija
Skiriama Michailui Roščinui

Režisierė – Loreta Vaskova
Scenografė – Simona Biekšaitė
Video projekcijos autorius – Remigijus Venckus
Muzikinis apipavidalinimas – Paulius Jasiūnas
Iš rusų kalbos vertė Rolandas Rastauskas

VAIDINA:
Valentina – Monika Šaltytė
Valentinas – Dalius Jančiauskas
Katia – Agnė Kiškytė
Šiuolaikinis rusų dramaturgas, režisierius ir aktorius Ivan‘as Vyrypajev‘as gimė 1974 m. Sibiro mieste Irkutske. Studijavo režisūrą Irkutsko ir Maskvos Boriso Ščiukino vardo teatrinėse mokyklose. Tai vienas ryškiausių ir novatoriškiausių Rusijos kūrėjų, jau dešimtmetį dirbantis Maskvoje. Jo parašyta pjesė „Valentinų diena“ dramaturgijos festivalyje„Heidelberger Stuckemarkt“ (Vokietija) 2003 m. buvo apdovanota žiūrovų simpatijų prizu. I. Vyrypajev‘as pastaruoju metu skina laurus Europos festivaliuose: jo pilnametražis filmas „Euforija“ pelnė Venecijos kino festivalio „Mažąjį auksinį liūtą“, dramaturgija buvo įvertinta Aleksandro Volodino premija ir daugeliu kitų prestižinių apdovanojimų.
„Valentinų diena“ – tai garsios ir kadaise daug šurmulio sukėlusios M. Roščin‘o pjesės „Valentinas ir Valentina“ perdirbinys. Pirmuoju atveju jaunuolių meilės istorija užbaigiama daugtaškiu, o I. Vyrypajev‘as deda kabliataškį ir 2001 m. parašo istorijos tęsinį. Pasitelkęs šiuolaikinį požiūrį, dramaturgas polemizuoja su M. Roščinu apie vieną iš stipriausių žmogaus dvasios poreikių – meilę.
Spektaklis pasakoja apie kelią į kitą žmogų, apie krypties paieškas be žemėlapio, apie kelionę be atgalinio bilieto. Paradoksalu, bet siekdami užvaldyti kitą žmogų, niekada iki galo jo nepažinsime.
Vaizduojamoje visuomenėje vyrauja nusiteikimas, kad meilė trunka neilgai, jausmai ribojami galiojimo terminais ir tai tampa aksioma. O jeigu žmogus pamilsta kartą ir visam gyvenimui?
Dievas suteikė vyrui ir moteriai geismą, kad jų sąjunga išsaugotų pasaulį. Spektaklis suponuoja kitą santykių foną: kai jie pamilo vienas kitą, tai prasidėjo karas, kuris tęsiasi jau šimtmečius.
P.S. Spektaklis skiriamas žmonėms, PRIVERSTIEMS gyventi kartu.
„Pradžioje Valentinui pritrūksta tikėjimo mylimąja, neužtenka drąsos išsiaiškinti santykius, vėliau Valentina nesiryžta sujungti judviejų likimų, pradėti bendro gyvenimą. Galiausiai, jų slaptas romanas nėra jokia paslaptis Katerinai, kuri taip pat su juo taikstosi. Visi gyvena dvilypį gyvenimą, nesugeba iš jo išsivaduoti, o svarbiausia, neįstengia įvertinti juos užklupusio jausmo. Valentinas ir Valentina nesugeba nei išsiskirti, nei galutinai suartėti, o meilė to neatleidžia. Valentinas miršta nuo infarkto.
Kamuojama ilgesio Valentina išperka jo butą, daiktus ir apsigyvena su jo žmona Katerina. Aistringas vienišos Valentinos monologas apie meilės galią užbaigiamas užsidegusiu tablo su užrašu „Pasaulio pabaiga“. Jį galima tapatinti tiek su gyvenimo be meilės ir kovos už ją pabaiga, prilygstančia pasaulio pabaigai, tiek su spektaklio pabaiga. Vis dėlto labiau norisi tikėti, kad ši „pabaiga“ reiškia pradžią. Tiksliau, anot kurso vadovo Gyčio Padegimo, naujos režisierės gimimą. Tai patvirtina ir pirmasis pripažinimas – Tradiciniame festivalyje „Lietuvos teatrų pavasaris“ Kaune spektakliu sužavėta žiuri įsteigė naują prizą už sėkmingą režisūrinį debiutą.“ Elvyra Markevičiūtė (Perspektyvus debiutas. Lietuvos scena. Nr. 1/2)
Spektaklio trukmė – 1 val. 30 min.

ATŠAUKTAS - SASHSA SONG: Dima Šavrovas 20 metų scenoje turas
2016-09-23 19:00 (Europe/Moscow)
Sasha Song (Dima Šavrovas) būdamas vos 12 metų išpopuliarėjo Lietuvoje su legendine daina „Mamai“ ir pelnė BRAVO bei daugybę kitų apdovanojimų. Atlikėjas taip pat gali didžiuotis gavęs LR prezidento padėkos laišką už nuopelnus bei laimėjimus įvairiuose užsienio konkursuose. Sasha Song atstovavo mūsų šalį Eurovizijoje, buvo vienas pirmųjų atstovų patekusių į šio renginio finalą ir vienintelis Lietuvos atstovas, kuris gavo specialų prizą iš organizacijos „OGAE Rest of the World” už geriausią 2009 metų „Eurovizijos“ pasirodymą pagal pasaulinį internetinį balsavimą.
Atlikėjas nuolat džiugina žiūrovus koncertuodamas įvairiuose Lietuvos ir Europos miestuose, o šįsyk atlikėjas kviečia į nuoširdžių emocijų kupiną koncertą, kurio metu atliks ne tik visiems puikiai žinomus kūrinius, tačiau pristatys ir naująjį savo albumą – XX. Šiais metais Sasha Song taip pat švenčia 20-ies metų kūrybinį jubiliejų.
Sasha Song muzikos gerbėjų ir kritikų yra vertinamas ne tik už ypatingai profesionalius vokaline prasme pasirodymus, tačiau kartu ir už nuoširdumą bei aistrą atliekant kiekvieną kūrinį.

Sasha Song – atlikėjas paliečiantis kiekvieno žiūrovo širdį.
Gyvo garso grupė:
Bugnai – Jonas Lengvinas
Gitara – Julius Valančauskas
Klavišiniai – Mindaugas Balčiūnas, Nikolaj Moroziuk
Smuikas – Kamilė Širvinskaitė

Pritariamieji balsai:
Elzė Zaveckienė, Akmėja, Mantvydas Čiuplys
Svečiai:
Rosita Čivilytė, Asmik Grigorian, Evelina Sašenko, MaNNaZZ, Samanta Tina (Latvija) Hywel James Sam (Anglija)
„Lietuvos balso“ svečiai:
Lina Žilinskaitė, Dagna Kondratavičiūtė, Julija Jegorova, Kotryna Juodzevičiūtė

Nuolaidos: netaikomos

Labdaringas šeimos renginys „Tapk galiūnu“
2016-09-24 12:00 - 16:00 (Europe/Moscow) | PC „Akropolis“
Stengiantis padėti Diušeno sindromu sergantiems vaikams bei jų šeimoms, rugsėjo 24-ąją, Šiaulių prekybos ir pramogų centre „Akropolis“ organizuojamas paramos koncertas–labdaros renginys šeimoms „Tapk galiūnu!”. Jo metu bus galima aukoti Diušeno sindromu sergančių vaikų gydymui, klausytis nemokamo koncerto bei pramogauti.

Tai ne tik kvietimas padėti, tačiau ir nuoširdi šventė, skatinanti laiką leisti drauge su šeima, pabėgti nuo darbų ir rutinos. Koncerte pasirodys daugybė talentingų bei unikalių grupių ir atlikėjų: koncerto mecenatas ir organizatorius Šiaulių valstybinis kamerinis choras „Polifonija“, dainininkės Lauros Remeikienės vaikų studija, grupė „Kitava“, Vaikų muzikos studija „Nieko tokio“, vaikų muzikos grupė „Svirplys“, grupė „A5“, renginio vedėjas ir sparčiai karjeros laiptais kylantis artistas Evaldas Vaikasas.

Renginyje nestigs ir pramogų: nuotaikingą judesio pamokėlę ves šiuolaikinio šokio studija „EXTREME“, taip pat vyks Dodžo–Aikido demonstracinės programos, o funkcinę treniruotę ves sporto klubo „Sportas visiems“ treneris.

Viso renginio metu vyks įvairūs užsiėmimai, pramogos, kurių naudojimosi principas paprastas: už pramogą, paslaugą paaukojama tiek, kiek žmogus nori ir gali, nes kiekviena auka nepaprastai svarbi. Kosmetikos tinklas „Inglot“ dovanos pramogą vaikams – piešimą ant veido, „LABA“ grafika pieš šaržus, „DŽO media“ teiks foto ir video paslaugas, taip pats bus eksponuojami dailininkės Lauros Goštautaitės darbai. Atvykusieji galės įsigyti specialiai šiam renginiui sukurtos arbatos, sausainių ir šokolado linijos gardėsių, „Madam FuFu“ salonas mergaitėms teiks plaukų modeliavimo ir plaukų galiukų kirpimo paslaugas, o „Mr. Trashman Barbershop“ berniukams kurs ornamentinio skutinėjimo šukuosenas.

Na, o kokia šventė be kvapą gniaužiančių kino filmų ir šėlionių ant ledo? Kiekvienas galės pasinaudoti Ledo arenos ir 5D kino paslaugomis mainais už paramą Justuko fondo lėšoms papildyti, taip pat bus vykdomas aukcionas, kuriame galėsite gaudyti laimę ir įsigyti dovanų kuponus, suvenyrus, o ledo ritulio mėgėjams bus paruošta ypatinga staigmena!

Iki susitikimo šventiniame renginyje! Tik drauge galime pasiekti tai, kas vienam atrodo neįmanoma!

„Tyrėjų naktis“
2016-09-27 08:00 - 17:00 (Europe/Moscow) | Fotografijos muziejuje
Rugsėjo 30 d., penktadienį, 17 val. Fotografijos muziejuje (Vilniaus g. 140, Šiauliai) vyks „Tyrėjų naktis“. Senųjų fotografinių procesų meistras Gintautas Kavoliūnas pakvies iš arti pamatyti ir prie Fotografijos muziejaus įsiamžinti didžiausiu Lietuvoje jo paties sukonstruotu fotoaparatu. Lankytojų muziejaus laboratorijoje lauks kitos veiklos. Renginys nemokamas.
Plačiau – www.fotomuziejus.lt.

Kieto humoro šou ''Meilės receptai''
2016-09-27 18:00 (Europe/Moscow) | Šiaulių kultūros centras
Kodėl moterys nori meilės, o vyrai tik sekso? Kodėl moterys nori ištekėti, o vyrai neskuba? Kodėl vedę vyrai labiau vertina draugų kompaniją nei laisvalaikį su žmona? Ar tikrai senovėje lietuvaitės buvo paklusnios ir ištikimos? Kas yra rūtų vainikėlis ir kodėl jis simbilizuoja nekaltybę?
Visiems šiems ir panašiems klausimams atsakymai yra interaktyvioje komedijoje “Meilės receptai”. Tai daugiametės mokslininkų seksologų patirties medžiaga paremtas ir režisieriaus Artūro Orlausko teatro scenai pritaikytas, labai tikroviškas ir nerealiai juokingas humoro šou.
Dviejų puikių aktorių sukurtų personažų dialogai ir miniatiūros atskleis, kaip vyrai vertina savo moteris, kaip vyras turi tenkinti žmonos įgeidžius ir kaip be pykčio priversti savo partnerį padaryti tai, ko jis nenori daryti, o svarbiausia, kur slypi tikros meilės receptų paslaptys.
Visas inovatyvus šou vyksta gyvai, interaktyviai, nevengiant nenorminės leksikos ir modernaus žargono. Kūrėjai, pasinaudodami didelės sėkmės sulaukusių komedijų “Traukinys” ir “Abstinento pagirios” formule, ją patobulino ir išvystė, papildydami įmantriais, bet taikliais monologiniais dialogais ir žaismingomis improvizacijomis, leidžiančiomis mėgautis linksma, jaudinančia ir intriguojančia kelione po priešingos lyties pasaulį. Moterys čia ras aistringus atsakymus, kaip geriau pažinti vyrus, o vyrai sužinos gundančios meilės paslaptis, todėl esame priversti šį šou pažymėti N-16.
Interaktyviame humoro šou-komedijoje pasirodo tarptautinių humoro festivalių laureatas Artūras Orlauskas ir neabejotina “Dviračio šou” žvaigždė Ramūnas Šimukauskas.
Šį premjera, tai tikra ilgo veikimo humoro bomba.
Bilietai renginio vietose kasoje ir portale bilietai.lt. Trukmė 1 val 40 min.

Bėgimas su augintiniu
2016-09-27 18:00 (Europe/Moscow) | Fox Spot, ptie Talkšos ežero
Bėgime dalyvaujančiųjų registraciją pradėsime jau 17.30 val. Startinis mokestis – 1 Eur ar daugiau – auka „Binada“.
18.00 val. renginio pradžia. Galima aukoti gyvūnus globojančiai ir prižiūrinčiai įstaigai VšĮ „Binada“ (dėžutę rasite prie „Fox Spot“). Čia pat visi aukojantys nuo 1 Eur gali dalyvauti loterijoje dėl 50 Eur vertės „Kanes“ arenos kupono.
Apie 18.20 val. – apšilimas bėgantiems (galite bėgti ir nesumokėję startinio mokesčio, tačiau nedalyvausite loterijoje) .
18.30 val. startas. Jūsų laukia simbolinė distancija – apie 3 km (galite bėgti kartu su savo augintiniu). Bėgimui vadovaus „Bėgimo klubo“ entuziastai. Jie prisitaikys prie visų bėgančiųjų tempo – nuo greičiausių, iki lėčiausių.
Daugiau programoje: nemokami Šiaulių visuomenės sveikatos biuro patarimai, informaciniai leidiniai, muliažai apie širdies sveikatos stiprinimą ir ligų prevenciją. Nemokama treniruotė visiems su sporto klubu „Impuls“. Šuniukams skirti žaidimai su „Husse“. Galėsite apkirpti šuniukams nagučius ar pasikonsultuoti dėl šukuosenos už auką „Binadai“. Šiaulių visuomenės sveikatos biuro dovanėlės visiems aukojantiems. Renginio pabaigoje burtų keliu vienam atiteks „Kanes“ arenos 50 Eur. Vertės kuponas.
SVARBI INFORMACIJA:
Į renginį kviečiame atvykti su skiepytais ir prižiūrėtais augintiniais, laikantis gyvūnų vedžiojimo viešoje vietoje taisyklių. Pavojingi ir koviniai šunys bei kovinių ir pavojingų šunų mišrūnai bendrojo naudojimo patalpose, viešose vietose vedžiojami (vedami) laikant už pavadėlio ir su antsnukiu. Kiti šunys bendrojo naudojimo patalpose, viešose vietose vedžiojami (vedami) laikant už pavadėlio ir su antsnukiu ar be jo. Šunį vedantis asmuo turi užtikrinti, kad šuo nekels grėsmės žmonėms ir kitiems gyvūnams. Jei šalia yra žmonių ar gyvūnų, pavadėlis turi būti sutrumpinamas tiek, kad šuo nekeltų grėsmės žmonėms ir kitiems gyvūnams. Jeigu manote, kad jūsų augintinis viešame renginyje gali patirti stresą ar sukelti grėsmę kitiems, mielai kviečiame atvykti be jo.
Dalyvausiantys bėgime privalo turėti atšvaitus ir/ar vilkėti drabužius su šviesą atspindinčiomis detalėmis. Galima turėti žibintuvėlį. Vaikus iki 12 metų privalo lydėti suaugęs asmuo. Bėgsiantys asmenys atsako už savo sveikatos būklę. Tai ne varžybos, o pramoga.

VYRŲ VOKALINĖS GRUPĖS „QUORUM“ KONCERTAS
2016-09-28 18:00 (Europe/Helsinki) | Šiaulių dramos teatras
Vyrų vokalinės grupės „Quorum“ koncertas „Gražiausios lietuviškos dainos a cappella“ skiriamas visiems, pasiilgusiems puikios lietuviškos muzikos, originalaus atlikimo, skambių, užburiančių vyriškų balsų ir nuoširdžios, jaukios aplinkos. Be jokių muzikos instrumentų šeši vyrai sukuria instrumentinės muzikos skambesį ir atskleidžia neribotas žmogaus balso galimybes.

Tarptautinė pagyvenusių žmonių diena
2016-10-01 08:00 (Europe/Moscow)
Spalio 1 d. (ŠEŠTADIENIS)
Nuo 10 iki 11 val. senjorai kviečiami nemokamai naudotis Lengvosios atletikos ir sveikatingumo centro maniežo bėgimo takais. Lengvosios atletikos ir sveikatingumo centras, S. Daukanto g. 25
Nuo 10 iki 12 val. senjorai kviečiami prisiminti mokyklinius laikus prie arbatos puodelio. Juliaus Janonio gimnazijos istorijos Jono Krivicko muziejus, Tilžės g. 137
10 val. mankšta vandenyje senjorams (trukmė – 50 min.). Būtina pateikti pensininko pažymėjimą. Sporto klubas „Impuls“, Vairo g. 2
Nuo 10 iki 15 val. senjorai laukiami Šiaulių universiteto botanikos sode, kur galės pailsėti 20 vietų lauko pavėsinėje, bus vaišinami žolelių arbata. Šiaulių universiteto botanikos sodas, Paitaičių g. 4
Nuo 11 iki 13 val. nemokama fotosesija senjorams. Bibliotekos erdvėse senjorus nemokamai fotografuos kvalifikuoti fotografai (nuotraukų įrašai bus dovanojami). Šiaulių universiteto biblioteka, Vytauto g. 84
12 val. spektaklis „Vardan tos“ (N-14) pagal Petro Vaičiūno pjesę „Patriotai“ (rež. Aidas Giniotis). Būtina pateikti pensininko pažymėjimą. Įėjimas su kvietimais, skaičius ribotas. Kvietimai į spektaklį teatro kasoje dalijami nuo rugsėjo 29 d. Kasos darbo laikas: antradienį–penktadienį nuo 11 iki 18 val. (pietų pertrauka 14–15 val.). Valstybinis Šiaulių dramos teatras, Tilžės g. 155
12 val. Šiaulių mokytojų senjorų klubo renginys „Širdimi jaunas“. Kavinė „Vilona“, Trakų g. 45
13 val. gardžiausių rudens gėrybių ir ne tik… receptai. Vaišindamiesi žolelių arbata senjorai galės išgirsti mėgstamiausius bibliotekos darbuotojų rudens gėrybių receptus (galbūt net paragauti). Šiaulių universiteto biblioteka, Vytauto g. 84
Nuo 14 iki 15 val. nemokamas kino filmų demonstravimas senjorams. Šiaulių kino meno klubas, Aušros al. 15
15 val. Šiaulių pučiamųjų instrumentų orkestro koncertas (meno vad. ir dirig. S. Vaičiulionis, dirigentas G. Brūzga). Dalyvauja: choreografijos studija „Aušrelė“ (meno vad. M. Kosaitis), mušamųjų instrumentų ansamblis „Ritmas kitaip“ (meno vad. A. Banys), kanklių trio „Aušrinė“ Koncertinės įstaigos „Saulė“ salė, Tilžės g. 140
Nuo 10 iki 17 val. akcijos „Knyga su kava“ ir „Aklas pasimatymas su knyga“. Savivaldybės viešosios bibliotekos Skaitytojų aptarnavimo skyrius, Aido g. 27
Nuo 15 iki 17 val. nemokamas Šiaulių plaukimo mokyklos „Delfinas“ baseinų lankymas senjorams. Būtina pateikti sveikatos pažymą ir pensininko pažymėjimą. Plaukimo mokyklos „Delfinas“ baseinai Ežero g. 11A ir Dainų g. 33A

Sportuok kiek gali
2016-10-01 09:00 - 2016-10-02 22:00 (Europe/Moscow) | Kane‘s arena, Išradėjų g.14, Šiauliai
SPORTUOK KIEK GALI ŠEŠTADIENIS IR SEKMADIENIS 10.01-02.

To dar nebuvo Šiauliuose! Pirmą kartą sportuok nevaržomai!

Ateik į Kane‘s areną, atsivesk draugą, brolį, mamą, tėtį, sesę, močiutę ar senelį ir užkrėsk jį sporto dvasia!
Juk svarbiausia – darni ir sportuojanti šeima!
Užregistruok save ir savo komandą/šeimą mėgiamoms sporto šakoms ir keiskis kas valandą – išbandyk padelį, skvošą, paplūdimio tinklinį ar tenisą, krepšinį, salės tinklinį, badmintoną ir salės futbolą!
Laikas arenoje – neribotas.
Kaina – 6 eur/asm. (vaikams nuo 7 iki 17 metų imtinai 3 eur/asm.).
Ar ne puikus būdas praleisti dieną sportuojant su visa šeima ir draugais?!

Pastaba: 10.01. Paplūdimio aikštelėse vyksta tinklinio varžybos, skvošo aikštelėje vyksta skvošo varžybos. Renkami atskiri startiniai mokesčiai.
10.02. Vyksta mokamos skvošo treniruotės iš anksto suderintais laikais.
2. SKVOŠO VARŽYBOS
Ar žinojote, kad pirmąjį spalio šeštadienį Lietuvoje švenčiama Kūno kultūros ir sporto diena. Jos tikslas – ugdyti sveiką ir išauklėtą tautą. Šią dieną visoje Lietuvoje organizuojami sporto renginiai, į kuriuos stengiamasi įtraukti visus žmones. Bent vieną dieną per metus sportuokime drauge visoje Lietuvoje!
KANE‘S ARENA ORGANIZUOJA SPORTO SAVAITGALĮ!!!

10.01 ŠEŠTADIENIS
SKVOŠO VARŽYBOS
Startinis mokestis 10 eur/asm. Registruojama max. 24 žaidėjai.
Teisėjauja Gintaras Gaurilčikas – tarptautinės kategorijos treneris, įgijęs tarptautinės skvošo federacijos I lygio sertifikatą.
9.00 – 9.30 žaidėjų registracija
9.30 – 10.00 burtų traukimas ir tvarkaraščio sudarymas
10.00 – varžybų pradžia.
17.00 planuojama varžybų pabaiga, apdovanojimai.

PAPLŪDIMIO TINKLINIO VARŽYBOS Ar žinojote, kad pirmąjį spalio šeštadienį Lietuvoje švenčiama Kūno kultūros ir sporto diena. Jos tikslas – ugdyti sveiką ir išauklėtą tautą. Šią dieną visoje Lietuvoje organizuojami sporto renginiai, į kuriuos stengiamasi įtraukti visus žmones. Bent vieną dieną per metus sportuokime drauge visoje Lietuvoje!

KANE‘S ARENA ORGANIZUOJA SPORTO SAVAITGALĮ!!!

10.01 ŠEŠTADIENIS
PAPLŪDIMIO TINKLINIO VARŽYBOS
Startinis mokestis 20 eur/komanda
VYRAI 2×2 MIX‘AI 2×2
9.00 – 9.30 komandų registracija
9.30 – 10.00 burtų traukimas ir tvarkaraščio sudarymas.
10.00 – varžybų pradžia
18.00 – planuojama varžybų pabaiga, apdovanojimai.

Pastabos: Negali dalyvauti 2015/2016m. Lietuvos Aukščiausioje tinklinio lygoje žaidę žaidėjai (vyrai).
Tas pats žaidėjas gali dalyvauti tik vienoje grupėje.
Registruojamos po 12 komandų į kiekvieną grupę, žaidžiama uždaroje arenoje dvejose aikštelėse, 2 minusų sistema. Organizatoriai gali keisti sistemą.
4. SKVOŠO TRENIRUOTĖS

SKVOŠO TRENIRUOTĖS SPALIO 2d. SEKMADIENĮ
NEPRALEISK PROGOS
Turime gerą žinią šiauliečiams skvošo entuziastams!
Norite išmokti žaisti skvošą? Susipažinti su žaidimo taisyklėmis, specifika ir technika? Dabar puiki proga užsiregistruoti treniruotėms pas profesionalų trenerį.
GINTARAS GAURILČIKAS (Vilnius) – tarptautinės kategorijos treneris, turintis 17 metų patirtį, įgijęs tarptautinės skvošo federacijos I lygio sertifikatą.
Treniruotė (45min. + 15 min. žaidimas)
Kaina
25eur/1 asm.
30 eur/2 asm.
35 eur/3asm.

Šunų paroda
2016-10-01 10:00 - 2016-10-02 17:00 (Europe/Moscow) | Šiaulių arena
Sertifikatinė visų veislių paroda, kurioje susirenka virš 700 šunų iš įvairių šalių. Dalyvauja svečiai iš Latvijos, Estijos, Rusijos, Suomijos. Dalyvauja daugiau nei 150 skirtingų veislių, tarp kurių galima pamatyti ir labai retų šunų – Bloodhoundų, Norvidžo terjerų, Australų piemenų šunų. Balandžio 18d. vyks šunų vikrumo varžybos, kuriose dalyvaus ir komanda iš Šiaulių “Akela”. Balandžio 19d. vyks Šiaulių miesto ir rajono vaikų piešinių paroda, taip pat užsiėmimai su vaikais, kuriuos ves Lietuvos kinologų draugijos mokymo centras: supažindins su šunų veislėmis, padės suprasti „šunų kalbą“. Visi vaikai laukiami LIETUVOS KINOLOGŲ DRAUGIJOS MOKYMŲ STENDE. Renginio metu bus galima nusipirkti maisto šunims, skanėstu, priežiūros priemonų, pavadėlių, ankaklių.
Žiūrovai gali ateiti į parodą su savo augintiniais (šuo būtinai turi turėti šuns pasą su galiojančiais įrašais apie skiepijimą).
Pagrindinė renginio informacija
Nuolaidos: 3 € – vaikams nuo 7 m. (su moksleivio pažymėjimu), senjorams, neįgaliesiems, studentams (su pažymėjimu)
Nemokamai: vaikai iki 7 m.

MENO ETERIS. RIMVYDO VALATKOS VIEŠA PASKAITA „GUNDYMO MENAS POLITIKOJE“
2016-10-03 17:30 (Europe/Moscow) | Šiaulių dailės galerija
spalio 3 d. 17.30 val. maloniai kviečiame į viešą nemokamą Rimvydo Valatkos paskaitą Šiaulių dailės galerijoje, Vilniaus g. 245.

Atvirų paskaitų ciklo MENO ETERIS pranešime „GUNDYMO MENAS POLITIKOJE“ žinomas Lietuvos publicistas, žurnalistas, signataras Rimvydas Valatka analizuos svarbius klausimus.
Kaip išlikti sąmoningu visuotinės ideologinės manipuliacijos ir komercinių gundymų aplinkoje? Kokios chroniškos Lietuvos politikos problemos? Kodėl mums taip nesiseka – tai įgimto kvailumo ar aplinkybių rezultatas? Kokia žiniasklaidos įtaka visuomenei – ar ji infantilizuoja ir demoralizuoja ją, ar kaip tik kuria pilietinę bendruomenę? Kokia lietuviškos politologijos situacija? Blaivinančių ir kritiškumą ugdančių minčių gūsis rinkimų karštinėje!
Paskaita nemokama, pageidaujantiems galime parengti pažymėjimus.
Projektą rengia Šiaulių dailės galerija.
Projektą remia Lietuvos kultūros taryba, Šiaulių miesto savivaldybė.
